[{"text_idx": "#000004", "text": "Mae chwe Chymrawd o Namibia bellach ddeg wythnos i mewn i\u2019w hymweliad a\u0302 DECIPHer. Ym mlog pedwar, mae Dr Rachel J Freeman yn esbonio sut mae eu profiad yn adlewyrchu thema Cymrodoriaeth y Gymanwlad eleni: \u2018Addysg i Ferched: Gadael neb ar o\u0302l.\u2019"}, {"text_idx": "#000005", "text": "Dywedwch wrthym am eich gwaith yn Namibia"}, {"text_idx": "#000006", "text": "Rwy\u2019n Uwch-gymrawd Ymchwil a Chymrawd Arweinyddiaeth Erasmus+ ym Mhrifysgol Caerdydd yng Nghymru. Rwy\u2019n Addysgwr (Uwch Ddarlithydd) mewn Gwaith Cymdeithasol ym Mhrifysgol Namibia yn yr Adran Seicoleg a Gwaith Cymdeithasol. Rwyf hefyd yn Bennaeth Menter Cyfrifoldeb Cymdeithasol Corfforaethol Prifysgol Namibia (UNAM CARES), sy\u2019n gyfrifol am drawsnewid Prifysgol Namibia yn brifysgol ymgysylltiedig sy\u2019n berthnasol ac yn ymateb i anghenion y gymuned. Rwy\u2019n gyfrifol am ddysgu gweithwyr cymdeithasol dan hyfforddiant sut i gynllunio, dylunio a gweithredu ymyriadau effeithiol yn y gymuned trwy gyfleoedd Dysgu Gwasanaeth Gwaith-Integredig, lle mae theori wedi\u2019i hintegreiddio i ymarfer. Rwy\u2019n cynnal ymchwil ac yn cyhoeddi ar COVID-19, gofal lliniarol, Hepatitis E, camddefnyddio alcohol a sylweddau ac agweddau ar newid ymddygiad sy\u2019n brwydro\u2019n erbyn trais ar sail rhywedd; HIV ac AIDS wrth hyrwyddo cyfiawnder cymdeithasol a hawliau dynol."}, {"text_idx": "#000008", "text": "Pam oeddech chi eisiau bod yn rhan o gynllun Cymrodoriaeth Broffesiynol y Gymanwlad?"}, {"text_idx": "#000009", "text": "I wasanaethu fel asiant newid ar gyfer addysg a grymuso merched. I eirioli dros hawliau dynol merched. I feddu ar y wybodaeth a\u2019r sgiliau angenrheidiol ar sut i gynllunio, dylunio, gweithredu a gwerthuso ymyriadau addysg, iechyd a lles effeithiol i ferched. I wneud y mwyaf o\u2019m statws Cymrodoriaeth Broffesiynol y Gymanwlad fel cyfrwng i gyflwyno rhaglenni sy\u2019n newid bywydau gyda\u2019r nod o wella addysg, iechyd a lles merched."}, {"text_idx": "#000011", "text": "Ennill gwybodaeth a sgiliau ar fethodolegau arloesol sy\u2019n angenrheidiol i gynllunio, dylunio, gweithredu a gwerthuso mecanweithiau ac ymyriadau cyd-destunol sensitif a phriodol ar gyfer addysg a grymuso merched. Gwella a hyrwyddo rhaglenni addysg, iechyd a lles sy\u2019n addas i ferched ac sy\u2019n ystyriol o ddiwylliant, gan arwain at gynnydd mewn mynediad a chyfraddau cadw a chwblhau o ran addysg merched, gan hefyd greu amgylcheddau galluogol lle mae merched yn mynnu a hawlio eu hawliau dynol ac yn dod yn arweinwyr hyderus, grymus a phendant sydd a\u0302\u2019r adnoddau cywir. Hoffwn integreiddio\u2019r wybodaeth a\u2019r sgiliau a enillwyd yn ystod ymweliadau Cymrodoriaeth Broffesiynol y Gymanwlad, sesiynau wyneb yn wyneb, cynadleddau, gweminarau, darlleniadau gwyddonol aseiniedig, trafodaethau llawn grw\u0302p darllen, a chyflwyniadau arbenigol i:"}, {"text_idx": "#000014", "text": "\u2022 Cynnal ymchwil drawsddisgyblaethol ar fynediad, cynhwysiant a chyfleoedd merched mewn perthynas ag addysg, iechyd a lles."}, {"text_idx": "#000015", "text": "\u2022 Datblygu ymyriadau pedagogaidd i hyrwyddo addysg, iechyd a lles merched."}, {"text_idx": "#000018", "text": "\u201cUn o\u2019m nodau yw caffael mwy o wybodaeth a sgiliau i rymuso merched i ddod yn arweinwyr mwy pendant a hyderus.\u201d"}, {"text_idx": "#000019", "text": "Sut brofiad ydych chi wedi\u2019i gael yma hyd yn hyn?"}, {"text_idx": "#000020", "text": "Mae\u2019r Cymry yn gyfeillgar iawn, yn groesawgar ac yn barod i helpu. Mae Cymrodoriaeth y Gymanwlad wedi bod yn daith gyfoethog a gwerth chweil i mi. Rwy\u2019n hynod ddiolchgar am y llwyfan dysgu a roddwyd gan Gomisiwn Cymrodoriaeth Broffesiynol CSC drwy Brosiect Phoenix ym Mhrifysgol Caerdydd. Rwyf wedi ennill gwybodaeth, mewnwelediadau, sgiliau a dealltwriaeth newydd trwy\u2019r gwahanol seminarau, gweminarau, grwpiau darllen, cyflwyniadau arbenigol, ymweliadau ac ati ar sut i hyrwyddo mynediad a chyfraddau cadw a chwblhau mewn perthynas ag addysg merched. Byddaf yn defnyddio\u2019r wybodaeth a\u2019r sgiliau a enillais yn ystod fy nghymrodoriaeth ym Mhrosiect Phoenix ym Mhrifysgol Caerdydd i hyrwyddo addysg a grymuso merched drwy sefydlu Llwyfan ar gyfer Grymuso Ieuenctid (PYE) o dan ymbare\u0301l UNAM Cares, a fydd yn canolbwyntio ar addysg a grymuso merched gyda\u2019r nod o greu amgylchedd dysgu di-rwystr a fydd yn grymuso merched gyda\u2019r wybodaeth, y sgiliau bywyd a\u2019r gallu sydd ei angen arnynt i drawsnewid eu hagweddau i fanteisio i\u2019r eithaf ar addysg."}, {"text_idx": "#000021", "text": "Mae\u2019r staff ym Mhrifysgol Caerdydd yn gyfeillgar iawn, yn gymwynasgar, yn angerddol, yn wybodus ac yn ymroddedig i\u2019w meysydd arbenigedd. Rwy\u2019n edmygu cofnod cyhoeddi staff Prifysgol Caerdydd a adolygir gan gymheiriaid a hoffwn gynyddu fy nghynnyrch cyhoeddi mewn cydweithrediad agos a\u0302 staff Prifysgol Caerdydd yn y gwahanol feysydd arbenigedd a methodolegau arloesol."}, {"text_idx": "#000024", "text": "Yn bersonol, mae\u2019r gwaith cyhoeddi a chyd-gynhyrchu a adolygir gan gymheiriaid ym Mhrifysgol Caerdydd wedi creu argraff fawr arnaf ac yn fy ysbrydoli, o ddatblygu ymchwil i drosi gwybodaeth. Mae proffil a chyhoeddiadau ymchwil weithredol a chyfranogol Prifysgol Caerdydd yn glodwiw iawn. Yn broffesiynol, rwy\u2019n cael fy nghalonogi a\u2019m cymell gan ddogfennaeth methodolegau arloesol o dan y gwahanol brosiectau trwy gyhoeddiadau a adolygir gan gymheiriaid. Rwy\u2019n awyddus i feithrin perthynas gynhyrchiol a\u0302\u2019r rhwydwaith a phartneriaethau amrywiol a\u0302 Chanolfan Arloesedd Prifysgol Caerdydd drwy gytundebau lefel gwasanaeth ffurfiol rhwng prosiectau arloesi amrywiol Prifysgol Caerdydd a Phrifysgol Namibia. Mae\u2019r berthynas rwydweithio rhwng Campws Arloesedd Prifysgol Caerdydd (SBARC) a Llywodraeth Cymru yn drawiadol iawn ac yn cael ei ystyried yn Ddull Arfer Gorau y gallwn ni fel Cymrodyr Proffesiynol y Gymanwlad yn Namibia ddysgu llawer ohono mewn perthynas a\u0302 meithrin cydweithrediadau rhwng Llywodraeth Namibia a\u2019r Sefydliad Addysg Uwch."}, {"text_idx": "#000026", "text": "\u00b7 Cynyddu fy ngwybodaeth a\u2019m sgiliau ar sut i gynllunio, dylunio, gweithredu a gwerthuso ymyriadau arloesol o ran addysg a grymuso merched gyda\u2019r nod o gynyddu nifer y merched sy\u2019n cofrestru a chyfraddau cadw a chwblhau addysg, o addysg gynradd i addysg drydyddol."}, {"text_idx": "#000027", "text": "\u00b7 Ennill mwy o wybodaeth a sgiliau trwy ddysgu o ddulliau arfer gorau i rymuso merched i ddod yn arweinwyr mwy pendant a hyderus."}, {"text_idx": "#000028", "text": "\u00b7 Sefydlu perthnasoedd rhwydweithio a datblygu partneriaethau yn y meysydd addysg, iechyd a lles merched yn ogystal a\u0302 chryfhau rhaglenni Cyfrifoldeb Cymdeithasol Corfforaethol Prifysgol Namibia drwy fethodolegau ac ymyriadau arloesol, gan ddysgu o ddulliau arfer gorau gan Brifysgol Caerdydd."}, {"text_idx": "#000029", "text": "Gallwch ddod o hyd i gyfrif Twitter Rachel yma: @RfreemanRachel. Mae rhagor o wybodaeth am Brosiect Phoenix ar gael yma: ."}, {"text_idx": "#000030", "text": "ABOUT US DECIPHer brings together leading experts from a range of disciplines to tackle public health issues such as diet and nutrition; physical activity; and tobacco, alcohol and drugs, with a particular focus on developing and evaluating multi-level interventions that will have an impact on the health and wellbeing of children and young people. DECIPHer is funded by Welsh Government through Health and Care Research Wales."}, {"text_idx": "#000031", "text": "Defnyddio dull ysgol gyfan ar gyfer iechyd meddwl yng NghymruMedi 27, 2023\nDatblygu Rhwydwaith Ymchwil Iechyd mewn YsgolionMedi 20, 2023\nAlice: \u2018Roedd cael y cyfleoedd hyn wedi fy nghyflwyno i wahanol ddiwydiannau a llwybrau gyrfa\u2019 Medi 15, 2023\nRowan: \u2018Erbyn hyn, dwi\u2019n sicr bod gyrfa mewn ymchwil gwyddorau cymdeithasol yn rhywbeth yr hoffwn ei dilyn\u2019Medi 15, 2023\nEmma: Bydd yr interniaeth hon yn llywio\u2019r hyn y byddaf yn ei ddilyn yn y dyfodolMedi 15, 2023"}]